Mikkelin lääninhallituksen talo

Mikkelin lääninhallituksen talo on Mikkelin torin länsilaidalla sijaitseva entinen Mikkelin läänin ja sittemmin Itä-Suomen läänin lääninhallituksen hallintorakennus. Myöhemmin rakennuksessa on toiminut Itä-Suomen aluehallintovirasto. Vuonna 1843 valmistuneen talon on suunnitellut arkkitehti Carl Ludvig Engel. Talon osoite on Maaherrankatu 16.Mikkelin lääninhallitus Senaatti-kiinteistöt. Viitattu 12.7.2019.

Lääninhallituksen piirustukset tilattiin Carl Ludvig Engeliltä kaupungin perustamisvuonna 1838, samassa yhteydessä Mikkelin lääninsairaalan ja lääninvankilan piirustusten kanssa. Piirustukset valmistuivat vuonna 1839, mutta talo valmistui vasta Engelin kuoltua vuonna 1843. Engel lienee käyttänyt empiretyylisen suunnitelman pohjana Hämeenlinnaan hieman aiemmin suunnittelemaansa Hämeen lääninhallituksen taloa.Henrik Lilius: ”Mikkelin lääninhallituksen talo”, s. 300–301 teoksessa Carl Ludvig Engel 1778–1840. Opetusministeriö, Helsinki 1990. Myös Mikkelin keskustan asemakaava on Engelin laatima.Mikkelin hallitustori ympäristöineen Valtakunnallisesti merkittävät rakennetut kulttuuriympäristöt RKY, Museovirasto. Viitattu 12.7.2019. Lääninhallitus toimi talon alakerrassa, yläkerrassa oli maaherran virka-asunto. Kaksikerroksiseen rakennukseen lisättiin 1890-luvulla arkistotiloiksi tarkoitetut pienet yksikerroksiset siipiosat.

Lääninhallituksen taloon on kytketty Raatihuoneenkadun ja Hallituskadun kulmissa symmetrisesti sijaitsevat yksikerroksiset rakennukset, joista pohjoisempi on E. B. Lohrmannin suunnittelema läänin maanmittauskonttorin talo vuodelta 1849 ja eteläisempi on Martti Välikankaan suunnittelema, tyyliltään ensimmäisen kanssa yhdenmukainen lisärakennus vuodelta 1938. Kulmatalot yhdistettiin lääninhallituksen taloon Maaherrankadun varteen 1960-luvulla rakennetuilla betonisilla yhdyskäytävillä, jotka korvattiin vuonna 1993 lasiseinäisillä rakennelmilla. Lääninhallituksen talon pääovi siirrettiin vuoden 1938 muutostöissä pihan puolelta keskelle torinpuoleista julkisivua, mutta vuoden 1993 saneerauksessa tämä ovi suljettiin ja pääsisäänkäynti sijoitettiin lasisiin käytävärakennuksiin.

Läänien lakkauttamisen jälkeen rakennusta käytti Itä-Suomen aluehallintovirasto maaliskuuhun 2021 saakka, jolloin se muutti samassa korttelissa olevaan uudempaan valtion virastotaloon.Marjo Valtavaara: Valtion virastoissa on meneillään valtava myllerrys: toimisto­tilojen tarve puolittuu seuraavan kymmenen vuoden aikana (tilaajille) Helsingin Sanomat 18.3.2021. Viitattu 20.3.2021. Eduskunta antoi vuonna 2024 Senaatti-kiinteistöille luvan myydä lääninhallituksen talo,Ella Marttinen: Eduskunta antoi luvan Mikkelin lääninhallituksen myynnille (tilaajille) Länsi-Savo 25.6.2024. Viitattu 25.2.2026. ja se tulee myyntiin keväällä 2026.Tero Ponto: Lääninhallituksen talo tulee julkiseen myyntiin tänä keväänä (tilaajille) Länsi-Savo 29.1.2026. Viitattu 25.2.2026.

Marsalkka Mannerheimia esittävä Päämajapatsas on vuodesta 2003 sijainnut torin laidalla suoraan lääninhallituksen talon edessä.

Lähteet

Luokka:Mikkelin rakennukset ja rakennelmat
Luokka:Savilahti (Mikkeli)
Luokka:Carl Ludvig Engelin suunnittelemat rakennukset
Luokka:Suomen 1800-luvulla rakennetut rakennukset ja rakennelmat